"Аԥсны аибашьра анцоз ачерқьесc бираҟ аԥхьа иаазгаз Феликс Бекалдиев иоуп. Иара данҭаха ашьҭахь Аԥсны афырхаҵа Гена Карданов иныҟәигон. Гена данҭаха, Моаед Шоров инапаҟны иҟалеит. Цәыббра 27, 1993 шықәсазы Аҟәа ахақәиҭтәраан — абираҟ аҟабардацәа ргәыԥ Аиҳабыра рыҩны иахадыргылеит. Ҟабарда-Балкариатәи амилаҭтә музеи аҟны иҵәахыз абираҟ еиԥшу ҟаҵаны ҳмузеи ҳамҭас иарҭеит. Аминистрцәа рыҩны аԥсуа бираҟ ахадыргылеит Аслан Абаеви Азамат Хагажееви", — иҳәеит Ҵлаиа.
Ҵлаиа: аибашьра иалҵыз аԥсуа бираҟ Ҟабарда амилаҭтә музеи аҟны иҵәахуп
18:47 17.08.2018 (ирҿыцуп: 18:25 18.08.2018)
© SputnikГенадий Цулая
© Sputnik
Владислав Арӡынба ихьӡ зху аибашьратә фырхаҵара Ахьӡ-аԥша амузеи аусзуҩ Геннади Ҵлаиа арадио Sputnik аефир аҟны иҳәеит хатәгәаԥхарала Аԥсны еибашьуаз ирымаз ачерқьеcc бираҟ еиԥшу амузеи ҳамҭас ишарҭаз.